**Hajdúszoboszló Város Önkormányzata Képviselő-testületének**

**7/2021. (I. 28.) önkormányzati rendelete**

**szociális ellátások módosításáról**

Hajdúszoboszló Város Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény (továbbiakban: Szt) 62. § (2) bekezdésében és a 92. § (1)-(2) bekezdéseiben és a 132. § (4) bekezdésének d) pontjában foglalt, valamint a gyermekek védelméről és a gyámügyi igazgatásról szóló többször módosított 1997. évi XXXI. törvény (a továbbiakban: Gyvt.) 29. §, 94. § (1), 131. §, 147. §-ában, és a lakások és helyiségek bérletére, valamint az elidegenítésükre vonatkozó szabályokról szóló 1993. évi LXXVIII. törvény 62. § (3) bekezdésében, továbbá a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 8. pontjában foglalt feladatkörében eljárva, az önkormányzat szervezeti és működési szabályzatról szóló 18/2019. (XI.07.) önkormányzati rendelet 17. § (2) bekezdésében biztosított véleményezési jogkörében eljáró Hajdúszoboszló Város Önkormányzata Képviselő-testületének Szociális és Egészségügyi Bizottsága egyetértésével, valamint a (3) bekezdése alapján jogi szempontból a Jogi, Igazgatási és Ügyrendi Bizottság egyetértésével a szociális igazgatásról és a szociális ellátásokról szóló 8/2015. (II.19.) számú önkormányzati rendelet módosítása tárgyában az alábbi rendeletet alkotja:

**I. Fejezet**

1. **§**

A szociális igazgatásról és a szociális ellátásokról szóló 8/2015. (II.19.) számú önkormányzati rendelet (továbbiakban:R1) 5. §-ának c) pontját hatályon kívül helyezi.

1. **§**

R.1 19. § szövege az alábbira változik:

*„19. §*

*Krízis tűzifa*

*(1) Krízis tűzifára jogosult a városban élő szociálisan rászoruló, krízishelyzetben lévő személy, család, amennyiben a tűzifa beszerzéséről más módon gondoskodni nem tud.*

*(2) Krízis tűzifa támogatás egy családban csak egy személynek állapítható meg, kizárólag természetbeni ellátás formájában az alábbiak szerint:*

*a) 1-2 személyes család esetében 5 q,*

*b) 3 vagy több személyes család esetében 10 q tűzifa adható.*

*(3) Az eljárás csak hivatalból indult eljárás lehet. A kihűlés és fagyhalál veszélyének észlelése esetén/annak elkerülése érdekében az Egészségügyi és Szociális Iroda felé jelzéssel – írásban, vagy szóban is történhet - élhetnek a veszélyeztetettséget észlelő jelzőrendszer tagjai.*

*(4)A jogosult részére a krízis tűzifa kiszállításáról a Hajdúszoboszlói Nonprofit Zrt. (továbbiakban: VGZRT) gondoskodik, vagy a jogosult a VGZRT. által kijelölt tárolási telephelyén személyesen átveheti.*

*(5) A támogatás az önkormányzat rendelkezésére álló tűzifa készletének erejéig állapítható meg. A krízis tűzifa beszerzésének fedezetét az önkormányzat a települési támogatás keretéből a város adott évi költségvetésében, külön soron biztosítja.”*

**II. Fejezet**

1. **§**

**Záró rendelkezések**

1. E rendelet 2021. február 01-jén lép hatályba.
2. E rendelet 2021. február 02-án hatályát veszti.

***Czeglédi Gyula Dr. Korpos Szabolcs***

 ***polgármester jegyző***